Ingibjörg Sigurðardóttir

Ingibjörg Sigurðardóttir (født 7. oktober 1997) er en islandsk fotballspiller som spiller for Vålerenga.

Klubbkarriere

Tidlig karriere 
Hun vokste opp i Grindavík på Island og var tidlig sett på som et stort talent både i fotball og basketball. Hun valgte å satse på fotballen og allerede som 13-åring debuterte hun i den øverste divisjonen på Island for barndomsklubben Grindavik. Som 14-åring ble hun hentet til Breidablik, det beste kvinnelaget på Island.

Djurgården (2018–2019) 
I 2018 gikk turen videre fra Island til svensk fotball og Djurgården.

Vålerenga (2020–) 
I februar 2020 signerte hun for Vålerenga. I sin første sesong i Vålerenga var hun med å sikre klubbens første seriemesterskap og første cupmesterskap. Hun ble også kåret til Årets Spiller i Toppserien i 2020.

Landslagskarriere 
Sigurðardóttir ble tatt ut på det islandske U17-landslaget allerede som 14-åring i 2012. 

Hun debuterte på det islandske A-landslaget i 2017. Hun var i den islandske troppen til EM i Nederland 2017 og EM i England i 2022.

Meritter

Med Vålerenga 

 Seriemester: 2020
 Norgesmester: 2020, 2021

Individuelle meritter 

 Årets spiller i Toppserien: 2020

Referanser

Eksterne lenker 

 https://www.ksi.is/mot/leikmadur/?leikmadur=180687

Ingibjørg
Fotballspillere for Vålerenga Fotball Damer
Utenlandske fotballspillere i Norge
Spillere under EM i fotball for kvinner 2017
Spillere under EM i fotball for kvinner 2022